title: 2006/55/EB: 2006 m. sausio 30 d.  Tarybos sprendimas dėl principų, prioritetų ir sąlygų, įvardytų Europos partnerystėje su Bosnija ir Hercegovina, panaikinantis Sprendimą 2004/515/EB

text:
7.2.2006

               LT

               Europos Sąjungos oficialusis leidinys

               L 35/19

      TARYBOS SPRENDIMAS

   2006 m. sausio 30 d.
   dėl principų, prioritetų ir sąlygų, įvardytų Europos partnerystėje su Bosnija ir Hercegovina, panaikinantis Sprendimą 2004/515/EB
   (2006/55/EB)
   EUROPOS SĄJUNGOS TARYBA,
   atsižvelgdama į Europos Bendrijos steigimo sutartį,
   atsižvelgdama į 2004 m. kovo 22 d. Tarybos reglamentą (EB) Nr. 533/2004 dėl Europos partnerysčių steigimo stabilizavimo ir asociacijos procese (1), ypač į jo 2 straipsnį,
   atsižvelgdama į Komisijos pasiūlymą,
   kadangi:

               (1)

               2003 m. birželio 19–20 d. Salonikų Europos Vadovų Taryba patvirtino Europos partnerystes kaip priemonę Vakarų Balkanų šalių Europos perspektyvai įgyvendinti pagal Stabilizavimo ir asociacijos procesą.

               (2)

               Reglamente (EB) Nr. 533/2004 numatyta, kad Taryba, remdamasi Komisijos pasiūlymu, kvalifikuota balsų dauguma priima sprendimus dėl Europos partnerysčių principų, prioritetų ir sąlygų bei vėlesnių jų pakeitimų.

               (3)

               2004 m. birželio 14 d. Taryba patvirtino pirmąją Europos partnerystę su Bosnija ir Hercegovina. (2) Šią partnerystę tikslinga atnaujinti siekiant nustatyti naujesnius tolesnės veiklos prioritetus remiantis 2005 m. pažangos ataskaitos dėl Bosnijos ir Hercegovinos pasirengimo tolesnei integracijai į Europos Sąjungą išvadomis.

               (4)

               Reglamente (EB) Nr. 533/2004 numatyta, kad su Europos partnerystėmis susijusią tolesnę veiklą užtikrins mechanizmai, nustatyti pagal Stabilizavimo ir asociacijos procesą.

               (5)

               Siekdama pasirengti tolesnei integracijai į Europos Sąjungą, Bosnija ir Hercegovina turėtų parengti planą, kuriame būtų nurodytos konkrečios šioje Europos partnerystėje nustatytų prioritetų įgyvendinimo priemonės ir tvarkaraštis.

               (6)

               Todėl Sprendimas 2004/515/EB turėtų būti panaikintas,

         NUSPRENDĖ:
   1 straipsnis
   Pagal Reglamento (EB) Nr. 533/2004 1 straipsnį Europos partnerystės su Bosnija ir Hercegovina principai, prioritetai ir sąlygos yra išdėstyti šio sprendimo priede, kuris yra jo sudedamoji dalis.
   2 straipsnis
   Europos partnerystės įgyvendinimas vertinamas naudojantis mechanizmų sistema, nustatyta pagal Stabilizavimo ir asociacijos procesą, ypač pagal Komisijos pateiktas metines pažangos ataskaitas.
   3 straipsnis
   Sprendimas 2004/515/EB yra panaikinamas.
   4 straipsnis
   Šis sprendimas įsigalioja trečią dieną nuo jo paskelbimo Europos Sąjungos oficialiajame leidinyje.

      Priimta Briuselyje, 2006 m. sausio 30 d.

            Tarybos Vardu

            Pirmininkas

         U. PLASSNIK

      (1)  OL L 86, 2004 3 24, p. 1.

      (2)  2004 m. birželio 14 d. Tarybos sprendimas 2004/515/EB dėl principų, prioritetų ir sąlygų, įvardytų Europos partnerystėje su Bosnija ir Hercegovina (OL L 221/10,2004 6 22).

      PRIEDAS
      2005 M. BOSNIJOS IR HERCEGOVINOS EUROPOS PARTNERYSTĖ
      1.   ĮVADAS
      Salonikų Europos Vadovų Taryba patvirtino Europos partnerystes kaip priemonę įgyvendinti Vakarų Balkanų šalių Europos perspektyvą pagal Stabilizavimo ir asociacijos procesą.
      2004 m. birželio 14 d. Taryba patvirtino pirmąją Europos partnerystę su Bosnija ir Hercegovina. Komisijos nuomone, atsižvelgiant į Bosnijos ir Hercegovinos 2005 m. pažangos ataskaitos išvadas, pirmąją partnerystę tikslinga atnaujinti. Antrąja Europos partneryste nustatomi nauji veiklos prioritetai. Nauji prioritetai buvo suderinti su konkrečiais šalies poreikiais bei pasirengimo etapu ir prireikus bus tikslinami. Be to, Europos partnerystėje numatomos šaliai teikiamos finansinės paramos gairės.
      Tikimasi, kad Bosnija ir Hercegovina parengs planą, kuriame bus nurodytos konkrečios prioritetų įgyvendinimo priemonės ir tvarkaraštis.
      2.   PRINCIPAI
      Stabilizavimo ir asociacijos procesas ir toliau yra Vakarų Balkanų šalių integracijos į Europą pagrindas visu pasirengimo būsimai narystei laikotarpiu.
      Pagrindiniai Bosnijai ir Hercegovinai nustatyti prioritetai yra susiję su jos gebėjimu laikytis 1993 m. Kopenhagos Europos Vadovų Tarybos apibrėžtų kriterijų bei Stabilizavimo ir asociacijos procesui nustatytų sąlygų, visų pirma sąlygų, kurias Taryba nustatė 1997 m. balandžio 29 d. ir 1999 m. birželio 21 – 22 d. išvadose, 2000 m. lapkričio 24 d. Zagrebo viršūnių susitikimo galutinės deklaracijos turinio ir Salonikų darbotvarkės.
      3.   PRIORITETAI
      Šioje Europos partnerystėje išvardyti prioritetai buvo nustatyti įvertinus Bosnijos ir Hercegovinos galimybes juos įgyvendinti arba padaryti pakankamą pažangą šioje srityje per kelerius ateinančius metus. Skiriami trumpalaikiai prioritetai, kuriuos tikimasi įgyvendinti per ateinančius vienerius arba dvejus metus, ir vidutinio laikotarpio prioritetai, kuriuos tikimasi įgyvendinti per artimiausius trejus ketverius metus. Prioritetai susiję su teisės aktais ir jų įgyvendinimu.
      Atsižvelgiant į dideles visų ES reikalavimų įgyvendinimo išlaidas, taip pat į šių reikalavimų sudėtingumą tam tikrose srityse, šiame etape partnerystėje išdėstyti ne visi svarbūs uždaviniai. Į būsimas partnerystes bus įtraukti kiti prioritetai, atsižvelgiant į šalies padarytą pažangą.
      Pagrindiniai trumpalaikiai prioritetai pateikiami 3.1 skirsnio pradžioje. Šių prioritetų išdėstymo tvarka neatspindi jų svarbos.
      3.1.   TRUMPALAIKIAI PRIORITETAI

            Pagrindiniai prioritetai

                  —

                  Visapusiškai bendradarbiauti su Tarptautiniu baudžiamuoju tribunolu buvusiai Jugoslavijai (TBTBJ), sulaikant visus TBTBJ kaltinamuosius.

                  —

                  Visiškai įgyvendinti 2005 m. spalio mėn. susitarimą dėl policijos pertvarkymo. Šiuo atžvilgiu iki 2005 m. gruodžio mėn. įsteigti Policijos pertvarkymo įgyvendinimo valdybą ir priimti reformos įgyvendinimo veiksmų planą laikantis Komisijos apibrėžtų principų ir susitarime nustatyto kalendoriaus.

                  —

                  Valstybės ir subjektų lygiu patvirtinti visus reikalingus visuomeninės transliacijos teisės aktus ir pradėti juos įgyvendinti.

                  —

                  Užtikrinti, kad visoms valstybės ministerijoms ir institucijoms būtų teikiamas reikiamas finansavimas, jos tinkamai veiktų ir būtų tinkamai aprūpintos patalpomis ir darbuotojais.

                  —

                  Priimti ir pradėti įgyvendinti viešojo administravimo reformos veiksmų planą, atsižvelgiant į viešojo administravimo veiklos ir sektorių patikros rezultatus.

                  —

                  Užtikrinti tikros vidaus rinkos Bosnijoje ir Hercegovinoje sukūrimą.

            Politiniai reikalavimai

      Demokratija ir teisinė valstybė
      Valdymas

                  —

                  Imtis veiksmų Bosnijos ir Hercegovinos Parlamentinę Asamblėją aprūpinti pakankamais techniniais šaltiniais ir personalu.

                  —

                  Toliau tobulinti ir stiprinti valstybių ir subjektų koordinavimą, sukuriant reguliarius bei institucinius valstybės ir subjektų koordinavimo mechanizmus.

                  —

                  Užtikrinti tinkamą tolesnę Bosnijos ir Hercegovinos Aukščiausiosios audito institucijos išduotų ataskaitų kontrolę ir imtis tinkamų priemonių kovai su pažeidėjais.

            Rinkimai

                  —

                  Prisiimti visišką atsakomybę už 2006 m. Parlamento ir Prezidento rinkimų finansavimą ir organizavimą.

                  —

                  Iš dalies pakeisti rinkimų teisės aktus dėl Bosnijos ir Hercegovinos prezidiumo narių ir Liaudies rūmų atstovų, siekiant užtikrinti, jog visiškai laikomasi Europos žmogaus teisių konvencijos nuostatų ir Europos Tarybos įsipareigojimų po įstojimo.

                  —

                  Rinkimų komisijos audito skyrių aprūpinti reikiamais darbuotojais.

            Viešasis administravimas

                  —

                  Viešojo administravimo koordinatoriaus kanceliariją aprūpinti visais jo veiklai atlikti reikalingais žmogiškaisiais ir materialiniais ištekliais;

                  —

                  Imtis priemonių tinkamai valstybės tarnybos įstaigų veiklai užtikrinti ir parengti bei įgyvendinti veiksmingas įdarbinimo procedūras; užtikrinti, kad sėkmingai taikant valstybės tarnautojų įdarbinimo tvarką būtų skubiai paskirti valstybės tarnautojai, ypač valstybės lygiu,

                  —

                  Įgyvendinti 2005 m. patvirtintą viešojo administravimo mokymo programą.

                  —

                  Priimti naujus teisės aktus dėl valstybės ombudsmeno ir užtikrinti valstybės ir subjektų ombudsmenų atsakomybės sričių apjungimą.

            Teismų sistema

                  —

                  Užtikrinti visišką valstybės teismo, prokuratūros bei Aukštosios teismų ir prokuratūros tarybos atsakomybę už finansus, administravimą ir darbuotojus, užtikrinti tinkamą jų veikimą.

                  —

                  Daryti pažangą sprendžiant bylų vilkinimo teisme problemą.

                  —

                  Įdiegti efektyvią sistemą nepilnamečių nusikalstamumo problemai spręsti.

            Kovos su korupcija politika

                  —

                  Nacionalinės kovos su korupcija strategijos pagrindu parengti išsamų kovos su korupcija veiksmų planą.

                  —

                  Derinti Bosnijos ir Hercegovinos antikorupcijos teisės aktus.

                  —

                  Užtikrinti veiksmingą įstatymų dėl interesų konflikto įgyvendinimą.

            Žmogaus teisės ir mažumų apsauga

                  —

                     Republika Srpska konstitucijoje panaikinti nuorodas į mirties bausmę.

                  —

                  Įgyvendinti Bosnijos ir Hercegovinos ratifikuotas tarptautines konvencijas, įtraukiant ataskaitų rengimo reikalavimus.

                  —

                  Užtikrinti, kad Konstitucinio teismo Žmogaus teisių komisija nagrinėtų visas neišspręstas su žmogaus teisėmis susijusias bylas.

                  —

                  Toliau gerinti teisės sistemą, susijusią su mažumomis, siekiant visiškai atitikti Europos Tarybos tautinių mažumų apsaugos pagrindų konvencijos reikalavimus ir užtikrinti jos įgyvendinimą Bosnijoje ir Hercegovinoje.

                  —

                  Įsteigti Nacionalinių mažumų tarybą ir atitinkamas įstaigas subjektų lygiu.

                  —

                  Parengti ir pradėti įgyvendinti Nacionalinės strategijos dėl romų sektorinius veiksmų planus kaip išsamios skurdo mažinimo strategijos dalį.

            Regioniniai klausimai ir tarptautiniai įsipareigojimai

                  —

                  Toliau tobulinti regionų bendradarbiavimą ir užtikrinti gerus kaimynystės santykius, siekiant inter alia skatinti susitaikymą.

                  —

                  Prisidėti užtikrinant neišspręstų sienų su Kroatija bei Serbija ir Juodkalnija klausimų sprendimą.

                  —

                  Daug veiksmingiau įgyvendinti dvišalius laisvosios prekybos susitarimus ir dirbti rengiant būsimą regioninį Pietryčių Europos laisvosios prekybos susitarimą.

                  —

                  Sudaryti ir įgyvendinti susitarimus su kaimyninėmis šalimis, visų pirma dėl laisvos prekybos, tarptautinio bendradarbiavimo, kovos su organizuotu nusikalstamumu, neteisėtos prekybos ir kontrabandos, teismų bendradarbiavimo, sienų priežiūros, readmisijos, aplinkos apsaugos, transporto ir energetikos.

                  —

                  Užtikrinti, kad būtų tinkamai finansuojamas ir veiksmingai veiktų Pabėgėlių grįžimo fondas. Prisidėti užtikrinant, kad būtų įgyvendinta Sarajevo deklaracija. Užbaigti grįžtančių asmenų ar pabėgėlių grįžimo procesą ir pasiekti didelės pažangos skatinant jų ekonominę ir socialinę integraciją.

                  —

                  Įvykdyti visus po įstojimo neįgyvendintus Europos Tarybos reikalavimus, ypač švietimo ir rinkimų srityse.

            Ekonominiai reikalavimai

                  —

                  Toliau vystyti tvirtą makroekonominę aplinką skatinančias politikos kryptis ir ypač atkreipti dėmesį į augančias paskolas įgyvendinant valiutų valdybos susitarimą.

                  —

                  Įgyvendinti Valstybės pagrindų įstatymą ir Subjektų įstatymus dėl verslo registravimo.

                  —

                  Remti Fiskalinio tvarumo darbo grupės veiklą siekiant bendro tikslo – sumažinti realias viešąsias išlaidas.

                  —

                  Užbaigti derinti vietinius prašymus ir priimti Valstybės lygio įstatymą dėl vidaus skolos, siekiant administruoti mokėjimus dėl visų vietinių prašymų.

                  —

                  Priimti Įstatymą dėl nacionalinės fiskalinės tarybos ir nustatyti jos veiksmingo veikimo procedūras.

                  —

                  Pertvarkyti darbo užmokesčio nustatymo sistemą ir sumažinti jos griežtumą, ypač viešajame sektoriuje.

                  —

                  Sudaryti ir įgyvendinti Ekonominės politikos planavimo tarnybos įtvirtinimo planą.

                  —

                  Siekti esminės pažangos įmonių valdymo srityje, inter alia, greitinant privatizavimą ir Privačių investicijų fondo pertvarkymą.

                  —

                  Priimti ir pradėti įgyvendinti Finansinio pertvarkymo įstatymą.

                  —

                  Užtikrinti tinkamą komercinių teismų veiklą ir vystyti teismų veiklą valdant ir nagrinėjant bylas dėl bankroto procedūros.

            Europos standartai

      Vidaus rinka
      Laisvas prekių judėjimas

                  —

                  Įgyvendinti dabartinius teisės aktus standartų, sertifikavimo, metrologijos, akreditavimo ir atitikties vertinimo srityse, įsteigti šiuose teisės aktuose numatytas institucijas, jas įrengti arba aprūpinti darbuotojais, kad galėtų atlikti savo užduotis. Stengtis toliau derinti taisykles ir nuostatus šiose srityse su acquis, ypač siekiant sukurti palankias prekybos sąlygas

                  —

                  Sukurti vidinio konsultavimo ir pranešimo mechanizmus naujiems techniniams nuostatams iki jų priėmimo dėl įtaką prekybai darančių priemonių.

                  —

                  Užtikrinti tolesnę pažangą priimant Europos standartus.

                  —

                  Įsteigti Rinkos priežiūros agentūrą ir užtikrinti jos užduočių atlikimo pajėgumus. Toliau imtis veiksmų kuriant rinkos priežiūros struktūrą, įgyvendinant acquis reikalavimus dėl laisvo prekių judėjimo.

            Asmenų ir paslaugų judėjimas bei įsisteigimo teisė

                  —

                  Įsteigti Bosnijos ir Hercegovinos draudimo agentūrą ir užtikrinti visapusišką jos veikimą.

                  —

                  Bankininkystės priežiūrą atlikti valstybės lygiu ir užtikrinti veiksmingą priežiūros institucijos veikimą.

                  —

                  Užtikrinti, kad valstybės lygiu būtų priimti teisės aktai dėl aukštojo mokslo, sudarant sąlygas įgyvendinti pagrindines Bolonijos proceso ir Lisabonos konvencijos dėl pripažinimo nuostatas.

            Muitai ir mokesčiai

                  —

                  Toliau derinti muitų teisės aktus ir procedūras su acquis.

                  —

                  Užtikrinti, kad laisvųjų zonų teisės aktuose nustatyti reikalavimai atitiktų ES standartus ir būtų garantuota tinkama laisvųjų zonų kontrolė.

                  —

                  Imtis visų reikalingų priemonių, kad būtų deramai įgyvendintos kilmės taisyklės;

                  —

                  Įgyvendinti muitinio vertinimo taisykles laikantis tarptautinių standartų ir praktikos.

                  —

                  Stiprinti administracinius gebėjimus, siekiant įgyvendinti muitų teisės aktus ir kovoti su korupcija, tarptautiniais nusikaltimais bei mokesčių slėpimu.

                  —

                  Užtikrinti tinkamą Netiesioginių mokesčių institucijos veikimą.

                  —

                  Visapusiškai įgyvendinti ir vykdyti PVM įstatymą ir toliau derinti mokesčių teisės aktus su acquis.

                  —

                  Laikytis Elgesio kodekso dėl verslo apmokestinimo principų ir užtikrinti, kad šiuos principus atitiktų naujos mokesčių priemonės.

            Konkurencija

                  —

                  Stiprinti Konkurencijos tarybos gebėjimus, kad ji visapusiškai galėtų įgyvendinti savo užduotis dėl atitinkamų taisyklių vykdymo ir dėl konkurencijos politikos skatinimo.

                  —

                  Priimti reikalingus konkurencijos ir valstybės pagalbos teisės aktus ir toliau derinti jau galiojančius teisės aktus su ES konkurencijos ir valstybės pagalbos taisyklėmis.

            Viešieji pirkimai

                  —

                  Užtikrinti tinkamą viešųjų pirkimų teisės aktų įgyvendinimą, įskaitant Viešųjų pirkimų agentūros ir Viešųjų pirkimų tikrinimo įstaigos įsteigimą, aprūpinimą darbuotojais ir biudžeto lėšų skyrimą.

            Intelektinės nuosavybės teisė

                  —

                  Įgyvendinti ir vykdyti dabartinius teisės aktuose numatytus reikalavimus, ypač užtikrinti tinkamą Intelektinės nuosavybės instituto veikimą.

            Statistika

                  —

                  Priimti ir pradėti įgyvendinti statistikos sistemoje veikiančių subjektų susitarimą dėl pagrindinės statistikos agentūros Bosnijoje ir Hercegovinoje veiklos gerinimo.

            Sektorių politika
      Pramonė ir MVĮ

                  —

                  Nedelsiant priimti dabar pasiūlytą valstybinę MVĮ strategiją ir pradėti įgyvendinti prioritetinius veiksmus.

                  —

                  Parengti tvirtą ir išsamią pramonės politiką.

            Žemės ūkis ir žuvininkystė

                  —

                  Valstybės lygiu parengti išsamią žemės ūkio strategiją, pagrįstą 2004 m. lapkričio mėn. veiklos patikros rekomendacijomis ir numatyti jos įgyvendinimo teisinę sistemą.

                  —

                  Toliau derinti teisės aktus su ES veterinarijos ir fitosanitarijos acquis.

                  —

                  Įsteigti ir siekti, kad veiktų Valstybės maisto saugos agentūra. Siekti, kad veiktų Fitosanitarijos agentūra.

                  —

                  Stiprinti laboratorijas ir tikrinimo gebėjimus veterinarijos ir fitosanitarijos sektoriuose, įsteigti etaloninę laboratoriją ir parengti mėginių ėmimo procedūras pagal ES reikalavimus.

                  —

                  Baigti diegti ES reikalavimus atitinkančių galvijų identifikavimo ir registravimo sistemą;

                  —

                  Stiprinti žemės ūkio sektoriaus statistikos duomenų rinkimą ir tvarkymą pagal ES standartus ir metodus.

            Aplinka

                  —

                  Priimti valstybės aplinkos įstatymą, kad būtų sukurta nacionalinė suderinta aplinkos apsaugos sistema.

                  —

                  Įsteigti ir užtikrinti tinkamą Valstybės aplinkos agentūros veikimą.

            Energetika

                  —

                  Pradėti vykdyti įsipareigojimus, prisiimtus pagal Energijos bendrijos steigimo sutartį.

                  —

                  Parengti ir priimti išsamią energetikos strategiją, toliau tęsti energetikos sektoriaus reformas ir liberalizaciją.

                  —

                  Užtikrinti, kad greitai kaip atskiros valstybinės įmonės visiškai veiktų nepriklausomas sistemos operatorius ir perdavimo įmonė.

            Transporto politika

                  —

                  Įgyvendinti Valstybės įstatymą dėl geležinkelių.

                  —

                  Toliau derinti aviacijos teisės aktus su acquis atsižvelgiant į Bendrąją Europos skraidymo erdvę (BESE).

            Informacinė visuomenė ir žiniasklaida

                  —

                  Priimti Įstatymą dėl informacinės visuomenės agentūros ir įsteigti šią agentūrą.

                  —

                  Toliau liberalizuoti telekomunikacijų rinką ir užtikrinti, kad reguliavimo institucija veiksmingai įgyvendintų dabartinius teisės aktus, skatindama konkurenciją.

                  —

                  Toliau stiprinti reguliavimo institucijų vaidmenį ir administracinius gebėjimus.

            Finansų kontrolė

                  —

                  Rengti Viešosios vidaus finansų kontrolės strategiją.

            Teisingumas, laisvė ir saugumas
      Vizos, sienos kontrolė, prieglobstis ir migracija

                  —

                  Saugumo ministeriją aprūpinti tinkamais darbuotojais prieglobsčio ir migracijos sektoriuose.

                  —

                  Įgyvendinti 2003 m. Įstatymą dėl užsieniečių judėjimo ir apsigyvenimo. Užtikrinti, kad bet kokie daliniai pakeitimai atitiktų acquis ir tarptautinius standartus, ir kad jais būtų sukurta papildoma vertė dabartiniams reglamentams.

                  —

                  Toliau mažinti pasienyje išduodamų vizų skaičių.

                  —

                  Įgyvendinti visus tarptautinius ir regioninius įsipareigojimus dėl sienų priežiūros.

            Pinigų plovimas

                  —

                  Visiškai aprūpinti darbuotojais Finansinės žvalgybos skyrių (FŽS).

                  —

                  Toliau skatinti FŽS ir Valstybinės tyrimo ir apsaugos agentūros baudžiamojo tyrimo departamento bendradarbiavimą.

                  —

                  Užtikrinti tinkamą kovos su pinigų plovimu teisės aktų įgyvendinimą ir vykdymą bei toliau tobulinti šiuos teisės aktus.

                  —

                  Prisijungti prie svarbių tarptautinių konvencijų.

            Narkotikai

                  —

                  Vystyti valstybinę kovos su narkotikais politiką laikantis ES standartų.

                  —

                  Priimti Įstatymą dėl piktnaudžiavimo narkotikais ir jų prekursoriais.

            Policija

                  —

                  Toliau stiprinti valstybinę tyrimo ir apsaugos agentūrą, visų pirma užbaigiant įdarbinti visus jos darbuotojus.

            Kova su organizuotu nusikalstamumu ir terorizmu

                  —

                  Užtikrinti tinkamą Nacionalinio kovos su prekyba žmonėmis veiksmų plano įgyvendinimą.

                  —

                  Imtis papildomų priemonių dėl prekybos žmonėmis aukų apsaugos ir dėl liudininkų apsaugos teisės aktų tinkamo įgyvendinimo.

                  —

                  Skatinti Valstybinės tyrimo ir apsaugos agentūros gebėjimus kovai su terorizmu, sustiprinti tarptautinį bendradarbiavimą šioje srityje, įskaitant tinkamą tarptautinių konvencijų įgyvendinimą.

                  —

                  Priimti Įstatymą dėl asmens duomenų apsaugos ir įsteigti Duomenų apsaugos agentūrą.

            3.2.   VIDUTINĖS TRUKMĖS PRIORITETAI

            Politiniai reikalavimai

         Valdymas

                  —

                  Užtikrinti tolesnę pažangą visiškai prisiimant atsakomybę už politikos formavimą ir sprendimų priėmimą.

         Viešasis administravimas

                  —

                  Įgyvendinti išsamų viešojo administravimo reformos veiksmų planą.

                  —

                  Stiprinti valstybės tarnautojų mokymosi gebėjimus Bosnijoje ir Hercegovinoje ir toliau tobulinti politikos kūrimo ir koordinavimo gebėjimus.

                  —

                  Didinti laipsniško teisės aktų derinimo su acquis gebėjimus ir toliau plėsti Bosnijos ir Hercegovinos vaidmenį programuojant ir įgyvendinant paramą, siekiant pasirengti Bendrijos paramos decentralizacijai.

         Policijos reforma

                  —

                  Įgyvendinti policijos pertvarkymo veiksmų planą.

         Teismų sistema

                  —

                  Užtikrinti reikiamą teisminių institucijų mokymą, ypač teisės aktų dėl žmogaus teisių srityje ir su būsimo Stabilizavimo ir asociacijos susitarimo įgyvendinimu susijusiais klausimais.

                  —

                  Garantuoti, kad visi teismai turėtų reikalingą techninę įrangą ir finansines priemones veiksmingam ir deramam teisingumui užtikrinti.

         Kovos su korupcija politika

                  —

                  Įgyvendinti kovos su korupcija veiksmų planą ir Europos valstybių grupės kovos prieš korupciją tarybos (GRECO) rekomendacijas.

                  —

                  Užtikrinti, kad tinkamai būtų įgyvendintos tarptautinės konvencijos dėl korupcijos ir, kad korupcija būtų iš tikrųjų sumažinta.

         Žmogaus teisės ir mažumų apsauga

                  —

                  Užtikrinti visišką nacionalinių teisės aktų atitikimą Europos žmogaus teisių konvencijai.

                  —

                  Užtikrinti mažumų apsaugą laikantis ES ir tarptautinių standartų.

                  —

                  Įgyvendinti Nacionalinę strategiją dėl romų ir jos sektorinius veiksmų planus.

            Ekonominiai reikalavimai

                  —

                  Užtikrinti tolesnį makroekonominį stabilumą ir stiprinti užsienio sąskaitų stabilumą.

                  —

                  Toliau procentais nuo BVP mažinti viešąsias išlaidas.

                  —

                  Toliau gerinti verslo aplinką ir įmonių valdymą bei tęsti įmonių sektoriaus, įskaitant komunalinių paslaugų įmones, pertvarkymą.

                  —

                  Toliau stiprinti mokesčių ir ekonominės politikos koordinavimą.

                  —

                  Užtikrinti tinkamą Netiesioginių mokesčių agentūros ekonominės politikos planavimo tarnybos veikimą.

                  —

                  Sukurti išsamias konsoliduotas Vyriausybės sąskaitas.

                  —

                  Stiprinti biudžeto sudarymo, vykdymo ir atskaitomybės procedūras.

                  —

                  Įgyvendinti politikos kryptis, kuriomis siekiama mažinti nedarbą, ypač ilgalaikį.

                  —

                  Pagerinti šalies įdarbinimo agentūrų koordinavimą ir dėti pastangas, kad būtų sumažintas darbo rinkos suskaldymas.

                  —

                  Dėti pastangas tobulinti švietimo sistemą, įskaitant pradinį ugdymą, ir sukurti šiuolaikišką profesinio mokymo sistemą. Spręsti švietimo sistemos susiskaldymo ir funkcijų sutapimo problemą įvairiais organizacijos lygiais. Stiprinti politikos kūrimą ir strateginį planavimą, kad būtų pagerinta švietimo kokybė.

                  —

                  Toliau įgyvendinti reikalingas reformas pagal PPO taisykles ir įpareigojimus siekiant pagreitinti įstojimo į PPO procesą.

            Europos standartai

      Vidaus rinka ir prekyba
      Laisvas prekių judėjimas

                  —

                  Toliau derinti teisės aktus su acquis standartų, sertifikatų, metrologijos, akreditavimo ir atitikties vertinimo srityse ir perkelti naujojo ir visuotinio požiūrio ir senojo požiūrio direktyvas.

            Muitai ir mokesčiai

                  —

                  Užtikrinti tolesnį teisės aktų dėl muitų ir mokesčių derinimą su acquis, toliau didinti administracinius gebėjimus įgyvendinant muitų teisės aktus ir kovoti su korupcija, tarpvalstybiniu nusikalstamumu ir mokesčių slėpimu.

                  —

                  Didinti skaidrumą ir aktyviau keistis informacija su ES, siekiant paprasčiau įgyvendinti priemones, užkertančias kelią vengti mokėti mokesčius ar juos slėpti.

            Konkurencija

                  —

                  Įgyvendinti valstybės pagalbos teisės aktus.

                  —

                  Pateikti išsamias valstybės pagalbos suvestines.

            Viešieji pirkimai

                  —

                  Užtikrinti, kad Bosnijos ir Hercegovinos viešųjų pirkimų teisės aktuose numatyti reikalavimai atitiktų acquis, ir kad viešųjų pirkimų procedūros būtų tinkamai įgyvendinamos.

            Statistika

                  —

                  Parengti patikimus ekonominės statistikos duomenis ir stiprinti institucinius gebėjimus pateikti ir skelbti su Europos standartais suderintus pagrindinius statistikos duomenis, ypač nacionalinių sąskaitų, darbo jėgos ir verslo statistikos srityse.

            Sektorių politika
      Pramonė ir MVĮ

                  —

                  Įgyvendinti MVĮ strategiją.

                  —

                  Užtikrinti pramonės politikos įgyvendinimą.

                  —

                  Pradėti rengti ir taikyti integruotą mokslinių tyrimų politiką.

            Žemės ūkis ir žuvininkystė

                  —

                  Įgyvendinti išsamią žemės ūkio strategiją valstybės lygiu.

                  —

                  Imtis veiksmų siekiant identifikuoti avis ir ožkas bei registruoti jų judėjimą.

                  —

                  Parengti programą maisto perdirbimo įstaigoms atnaujinti, kad jos atitiktų ES reikalavimus.

                  —

                  Imtis priemonių užtikrinant veiksmingą nacionalinės augalininkystės kontrolę, ypač produktų, kuriems taikomi konkretūs ES reikalavimai.

            Aplinka

                  —

                  Toliau stiprinti į aplinkos apsaugą įtrauktų institucijų, ypač valstybinių, administracinius gebėjimus ir užtikrinti jau perkeltų teisės aktų įgyvendinimą.

                  —

                  Užtikrinti veikiančios aplinkos stebėsenos sistemos įdiegimą.

            Transporto politika

                  —

                  Toliau pertvarkyti ir liberalizuoti geležinkelių sektorių.

                  —

                  Užtikrinti, kad palaipsniui būtų derinami teisės aktai su transporto acquis, ypač dėl techninių ir saugos, socialinių ir rinkos liberalizavimo standartų.

                  —

                  Įgyvendinti Susitarimo memorandumą dėl Pietryčių Europos pagrindinio regioninio transporto tinklo, įskaitant transporto observatoriją.

            Energetika

                  —

                  Įgyvendinti Subjektų veiksmų planus dėl energetikos sektoriaus pertvarkymo.

                  —

                  Sustiprinti valstybines ir subjektų energetikos reguliavimo institucijas.

                  —

                  Imtis veiksmų siekiant konkrečios pažangos dujų sektoriuje, inter alia, rengiant dujų strategiją, įsteigiant sistemos operatorių ir reguliavimo instituciją ir formuojant dujų vidaus rinką.

            Informacinė visuomenė ir žiniasklaida

                  —

                  Įgyvendinti visuomeninės transliacijos teisės aktus ir užbaigti visuomeninės transliacijos sektoriaus struktūrinę reformą.

                  —

                  Derinti elektroninių ryšių ir paslaugų teisės aktus su ES reguliavimo sistema.

                  —

                  Derinti su Europos konvencija dėl televizijos be sienų ir Televizijos be sienų direktyva.

            Finansų kontrolė

                  —

                  Parengti ir įgyvendinti decentralizuoto valdymo atskaitomybės ir veikimo požiūriu nepriklausomo vidaus audito principus pagal tarptautiniu lygiu pripažintus standartus ir geriausią ES praktiką.

                  —

                  Stiprinti Aukščiausiosios audito institucijos veiklos pajėgumus, taip pat veiklos ir finansinę nepriklausomybę,

                  —

                  Parengti procedūras ir administracinius gebėjimus siekiant užtikrinti veiksmingą ES finansinių interesų apsaugą.

            Teisingumas, laisvė ir saugumas
      Vizos, pasienio kontrolė, prieglobstis ir migracija

                  —

                  Visapusiškai įgyvendinti Integruotos sienų priežiūros strategiją ir siekti veiksmingos sienų priežiūros.

                  —

                  Visiškai prisiimti atsakomybę už pabėgėlių priėmimo centrų veikimą.

            Pinigų plovimas

                  —

                  Užtikrinti tolesnį teisės aktų įgyvendinimą kovos su pinigų plovimu srityje.

            Narkotikai

                  —

                  Užtikrinti, kad teisėsaugos institucijos būtų tinkamai įrengtos kovai su prekyba narkotikais, ir toliau tobulinti agentūrų ir tarptautinį bendradarbiavimą. Pasiekti apčiuopiamų rezultatų šioje srityje.

                  —

                  Įsteigti Valstybinį narkotikų skyrių.

            Kova su organizuotu nusikalstamumu ir terorizmu

                  —

                  Užtikrinti visapusišką visų į Kovos su organizuotu nusikalstamumu veiksmų planą įtrauktų priemonių įgyvendinimą.

            4.   PROGRAMAVIMAS
      Bendrijos parama Vakarų Balkanų šalims pagal Stabilizavimo ir asociacijos procesą bus teikiama pagal galiojančias finansines priemones, visų pirma remiantis 2000 m. gruodžio 5 d. Tarybos reglamentu (EB) Nr. 2666/2000 dėl pagalbos Albanijai, Bosnijai ir Hercegovinai, Kroatijai, Jugoslavijos Federacinei Respublikai ir buvusiai Jugoslavijos Respublikai Makedonijai (1). Taigi šis sprendimas neturės jokių finansinių pasekmių. Be to, Bosnija ir Hercegovina gali naudotis finansavimu pagal daugiašales ir horizontalias programas.
      5.   SĄLYGOS
      Bendrijos parama Vakarų Balkanų šalims pagal Stabilizavimo ir asociacijos procesą teikiama, jeigu toliau daroma pažanga įgyvendinant Kopenhagos kriterijus ir siekiant konkrečių šios Europos partnerystės prioritetų. Jeigu nebus laikomasi šių sąlygų, Taryba gali imtis atitinkamų priemonių pagal Reglamento (EB) Nr. 2666/2000 5 straipsnį. Be to, Bendrijos parama teikiama laikantis sąlygų, kurias Taryba apibrėžė 1997 m. balandžio 29 d. ir 1999 m. birželio 21 – 22 d. išvadose, ypač dėl paramos gavėjų įsipareigojimu vykdyti demokratines, ekonomines ir institucines reformas.
      6.   STEBĖSENA
      Europos partnerystės įgyvendinimas vertinamas pagal Stabilizacijos ir asociacijos procese numatytą sistemą, ypač pagal Komisijos pateiktas metines pažangos ataskaitas.

         (1)  OL L 306, 2000 12 7, p. 1. Reglamentas su paskutiniais pakeitimais, padarytais Reglamentu (EB) Nr. 2112/2005 (OL L 344, 2005 12 27, p. 23).


title: 2004/492/EB:2004 m. gegužės 5 d. Tarybos Sprendimas dėl Europos Bendrijų Komisijos narių paskyrimo

text:
15.5.2004

               LT

               Europos Sąjungos oficialusis leidinys

               L 180/29

      TARYBOS SPRENDIMAS

   2004 m. gegužės 5 d.
   dėl Europos Bendrijų Komisijos narių paskyrimo
   (2004/492/EB)
   EUROPOS SĄJUNGOS TARYBA,
   atsižvelgdama į Aktą dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų, ypač į jo 45 straipsnio 2 dalies a ir b punktus,
   bendru susitarimu su Komisijos pirmininku,
   kadangi:

         NUSPRENDĖ:
   1 straipsnis
   2004 m. gegužės 1 d.–spalio 31 d. laikotarpiui Komisijos nariais skiriami:

               Pavel TELIČKA

               Siim KALLAS

               Marcos KYPRIANOU

               Sandra KALNIETE

               Dalia GRYBAUSKAITĖ

               Péter BALÁZS

               Joe BORG

               Danuta HÜBNER

               Janez POTOČNIK

               Jan FIGEĽ

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2004 m. gegužės 1 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. gegužės 5 d.

            Tarybos vardu

         B. COWEN

            Pirmininkas


title: 2013/580/ES: 2013 m. balandžio 17 d. Europos Parlamento sprendimas dėl Europos draudimo ir profesinių pensijų institucijos 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/241

      EUROPOS PARLAMENTO SPRENDIMAS

   2013 m. balandžio 17 d.
   dėl Europos draudimo ir profesinių pensijų institucijos 2011 finansinių metų biudžeto įvykdymo patvirtinimo
   (2013/580/ES)
   EUROPOS PARLAMENTAS,

               —

               atsižvelgdamas į Europos draudimo ir profesinių pensijų institucijos 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos draudimo ir profesinių pensijų institucijos 2011 finansinių metų galutinių metinių ataskaitų kartu su institucijos atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (4), ypač į jo 64 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto bei Užimtumo ir socialinių reikalų komiteto nuomones (A7-0114/2013),

               1.

               patvirtina Europos draudimo ir profesinių pensijų institucijos vykdomajam direktoriui, kad institucijos 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos draudimo ir profesinių pensijų institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 104.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 331, 2010 12 15, p. 48.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos draudimo ir profesinių pensijų institucijos 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos draudimo ir profesinių pensijų institucijos 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos draudimo ir profesinių pensijų institucijos 2011 finansinių metų galutinių metinių ataskaitų kartu su institucijos atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (4), ypač į jo 64 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto bei Užimtumo ir socialinių reikalų komiteto nuomones (A7-0114/2013),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Europos draudimo ir profesinių pensijų institucijos (toliau – institucija) 2011 finansinių metų metinės finansinės ataskaitos patikimos, o ataskaitose atspindimos operacijos yra teisėtos ir tvarkingos,

                  B.

                  kadangi institucija – tai naujai sukurta agentūra, kurios buveinė yra Frankfurte prie Maino, buvo įsteigta pagal Reglamentą (ES) Nr. 1094/2010, o kaip nepriklausoma institucija oficialiai veiklą pradėjo 2011 m. sausio 1 d.,

                  C.

                  kadangi reikėtų atsižvelgti į tai, jog institucija teisiškai pertvarkyta iš savo pirmtako – Europos draudimo ir profesinių pensijų priežiūros institucijų komiteto (EDPPPIK), ir ji, be naujų įgaliojimų, dar perėmė visas esamas ir vykdomas EDPPPIK užduotis ir pareigas (visas EDPPPIK turtas, įsipareigojimai ir visa neužbaigta veikla buvo automatiškai perduoti naujai sukurtai institucijai),

                  D.

                  kadangi institucija yra sudėtinė Europos finansų priežiūros institucijų sistemos dalis ir veiklą vykdo glaudžiai bendradarbiaudama su panašiomis institucijomis: Europos bankininkystės institucija ir Europos vertybinių popierių ir rinkų institucija (jungtiniame komitete), taip pat su Europos sisteminės rizikos valdyba,

                  E.

                  kadangi bendras institucijai skirtas biudžetas 2011 m. sudarė 10 667 000 EUR,

                  F.

                  kadangi, remiantis institucijos steigiamuoju reglamentu (6), 55 % 2011 m. biudžeto buvo finansuojama valstybių narių ir Europos laisvosios prekybos asociacijos (ELPA) šalių įnašais, o 45 % – iš Sąjungos biudžeto,

                  G.

                  kadangi 2011 m. pabaigoje institucija įregistravo teigiamą 2 804 969,81 EUR (7) biudžeto rezultatą (atskaičiavus valiutų keitimo kurso skirtumus, kurie sudarė 2 437,59 EUR), kuris tuomet buvo įregistruotas sąskaitose kaip įsipareigojimas Komisijai,

         Biudžeto ir finansų valdymas

                  1.

                  pažymi, kad, remiantis pranešimu dėl biudžeto (8), pradinis Sąjungos įnašas į institucijos biudžetą 2011 m. buvo 4 267 000 EUR; pažymi, kad tai pirmieji institucijos veiklos metai;

                  2.

                  remdamasis metinėmis finansinėmis ataskaitomis nurodo, kad bendras 2011 m. institucijai skirtas biudžetas sudarė 10 667 000 EUR; taip pat pažymi, kad bendros biudžeto įplaukos sudarė 9 387 070,78 EUR (įskaitant 5 120 035,36 EUR sumą, kuri 2011 m. sudarė 80 % iš valstybių narių gaunamo biudžeto);

                  3.

                  remdamasis metinėmis finansinėmis ataskaitomis primena, kad paskirtas įnašas iš nacionalinių priežiūros institucijų buvo 6 400 200 EUR, tačiau iš tiesų gauta suma buvo 5 120 035,36 EUR; ragina valstybes nares informuoti biudžeto įvykdymą tvirtinančią instituciją apie priežastis, kodėl įnašai sumažinti iki 80 %, palyginti su tuo, kas buvo numatyta iš pradžių; ragina valstybes nares ateityje, kai institucija bus visiškai sukurta, mokėti visą savo dalį, nes kitu atveju tai gali neigiamai paveikti institucijos galimybes tinkamai vykdyti jai pavestas užduotis;

                  4.

                  susirūpinęs pažymi, kad Finansinio reglamento nuostatos nėra visiškai pritaikytos prie institucijos finansavimo sistemos, nes 55 % biudžeto finansuojama iš valstybių narių ir ELPA šalių įnašų; mano, kad šį klausimą reikėtų aptarti vėliausiai per kitą Finansinio reglamento persvarstymą, susijusį su agentūromis, ir ragina Komisiją įvertinti šią padėtį ir pateikti biudžeto įvykdymą tvirtinančiai institucijai pranešimą šiuo klausimu;

                  5.

                  ragina Komisiją, kai bus vykdomas kitas agentūrų darbo ir finansavimo tvarkos persvarstymas, ištirti naujas ilgalaikio tvaraus EDPPI finansavimo, kurį taikant būtų užtikrintas jos nepriklausomumas, galimybes; Komisija agentūrų veiklos persvarstymo rezultatus turi pateikti ne vėliau kaip 2014 m. sausio 2 d.;

                  6.

                  ragina Komisiją įvertinti galimybę pateikti pasiūlymą, pagal kurį būtų užtikrinama, kad Europos priežiūros institucijų biudžetai būtų finansuojami tik iš ES biudžeto;

                  7.

                  remdamasis metinėmis finansinėmis ataskaitomis pažymi, kad 2011 m. institucija daugiausia dėmesio skyrė įsisteigimui ir tolesnei plėtrai;

                  8.

                  pažymi, kad svarbu tinkamai derinti, viena vertus, skirtą biudžetą ir turimus etatus ir, antra vertus, institucijai pavestas užduotis, kadangi esant nesuderinamumui darbuotojų skaičius gali tapti nesubalansuotas atsižvelgiant, pirma, į institucijos darbuotojų įdarbinimą ir, antra, į nacionalinių ekspertų įtraukimą; išreiškia susirūpinimą dėl to, kad Komisija pakeitė institucijos pasiūlytą etatų planą ir aiškiai to nenurodė; ragina Komisiją užtikrinti visapusišką skaidrumą šiuo ir kitais klausimais;

                  9.

                  atkreipia dėmesį į tai, kad 2012 m. gruodžio mėn. pateiktose TVF atlikto Sąjungos finansų sektoriaus vertinimo preliminariose išvadose buvo išreikštas susirūpinimas ir pateiktos rekomendacijos padidinti Europos priežiūros institucijų išteklius ir galias, kad jos galėtų sėkmingai vykdyti savo įgaliojimus, tuo pat metu didinant jų veiklos nepriklausomumą;

                  10.

                  remdamasis metinėmis finansinėmis ataskaitomis nurodo, kad 2011 m. sausio 10 d. institucijos inauguraciniame posėdyje valdyba priėmė ir patvirtino pagrindines finansines taisykles ir institucijos finansinį reglamentą, kad ji galėtų vykdyti savo įgaliojimus kaip Europos institucija;

         Apskaitos sistema

                  11.

                  remdamasis metinėmis finansinėmis ataskaitomis (9) pažymi, kad 2011 m. pradžioje institucijos priimta standartinė ir bendra biudžeto struktūra turėjo būti adaptuota atsižvelgiant į realias reikmes;

                  12.

                  remdamasis metinėmis finansinėmis ataskaitomis pažymi, kad 2011 m. balandžio 19 d. institucija pradėjo taikyti kaupiamąją apskaitą (ABAC) – biudžeto apskaitai skirtą sistemą, kurią naudoja Komisija; taip pat pažymi, kad pereinamuoju laikotarpiu nuo 2011 m. sausio 1 d. iki balandžio 19 d. institucija biudžeto apskaitai taikė programa EXCEL pagrįstą priemonę ir kad pereinamuoju metu parengta ataskaita, kurioje pateikiami įsipareigojimai ir mokėjimai, įtraukti į sistemą ABAC;

                  13.

                  pažymi, kad prieš įdiegiant sistemą ABAC atlikti mokėjimai matomi tik laikinojoje sistemoje ir jų nematyti sistemoje ABAC; pažymi, kad kiekvieną kartą, kai naudojantis sistema ABAC buvo rengiama biudžeto lėšų panaudojimo ir vykdymo ataskaita, duomenys rankiniu būdu buvo sujungiami skaičiuoklėje EXCEL, kad būtų visapusiškai atspindėtas pradinis biudžetas ir per visus finansinius metus panaudota įsipareigojimams ir mokėjimams skirta suma;

                  14.

                  remdamasis metinėmis finansinėmis atskaitomis pažymi, kad nuo 2012 m. visos finansinės operacijos visapusiškai atspindimos sistemoje ABAC;

                  15.

                  remdamasis metinėmis finansinėmis atskaitomis pastebi, kad bendrosioms sąskaitoms tvarkyti 2011 m. balandžio 19 d. institucija įdiegė sistemą SAP, kuri tiesiogiai susijusi su Komisijos naudojama sistema ABAC; taip pat pažymi, kad prieš tai institucija naudojo sistemą SAGE (10), kurią finansų apskaitai parengė Europos draudimo ir profesinių pensijų priežiūros institucijų komitetas, ir kad 2011 m. balandžio 19 d. nustatytas pereinamasis balansas;

                  16.

                  pažymi, kad 2011 m. rugsėjo mėn. institucija įdiegė Komisijos turto registravimo sistemą ABAC Assets, kad būtų galima fiziškai atsekti atskirus ilgalaikio turto vienetus (sistema ABAC Assets yra integruota į institucijos apskaitos sistemą);

                  17.

                  palankiai vertina tai, kad institucijos apskaitos sistemos patvirtinimą atliko išorės auditorius – įmonė Deloitte Consulting
                      (11); pažymi, kad institucijos apskaitos sistemos peržiūra atlikta 2012 m. spalio mėn.;

                  18.

                  atsižvelgdamas į įmonės Deloitte ataskaitą pripažįsta, kad, remiantis atliktomis atitikties patvirtinimo procedūromis, institucijos apskaitos sistema iš esmės atitinka Komisijos (Biudžeto GD) nurodytus kriterijus;

                  19.

                  atsižvelgdamas į įmonės Deloitte ataskaitą pažymi, kad nustatyta keletas sričių (institucijos naudotojų prieigos prie sistemos ABAC teisių nesuderinamumas su esamais įsipareigojimais, naudotojų prieigos valdymas ir su sistema ABAC susijusių mokymų aspektai), kuriose reikia atlikti patobulinimų, ir kad 2013 m. institucija imsis veiksmų šiose srityse; taip pat pažymi, kad šie patobulinimai neturi didelio poveikio pastebėtam bendram atitikties užtikrinimui;

         Biudžeto vykdymas

                  20.

                  remdamasis metinėmis finansinėmis ataskaitomis nurodo, kad 2011 m. pabaigoje užfiksuoti institucijos biudžeto vykdymo rodikliai yra 61,68 % (įsipareigojimai) ir 58,84 % (mokėjimai);

                  21.

                  pažymi, kad įsipareigojimų panaudojimo lygis buvo 92,79 % pagal I antraštinę dalį („Personalo išlaidos“), ir tai yra pagrindinis prie aukšto įvykdymo lygio prisidėjęs veiksnys; taip pat pažymi, kad aukštas biudžeto įvykdymo pagal I antraštinę dalį procentinis lygis, visų pirma pirmaisiais institucijos veiklos metais, rodo jos prašymų dėl personalo ir tikslų sąryšį ir pagrindžia prašymus dėl personalo 2012 m. ir 2013 m.;

                  22.

                  remdamasis metinėmis finansinėmis ataskaitomis pažymi, kad pagrindinis aukšto biudžeto įvykdymo lygio veiksnys – 100 % įvykdytas 2011 m. etatų planas;

                  23.

                  remdamasis metinėmis finansinėmis ataskaitomis pažymi žemą įsipareigojimų panaudojimo lygį (60,41 %) pagal II antraštinę dalį („Administracinės išlaidos“); pažymi, kad 2011 m. buvo pertvarkymo iš Europos draudimo ir profesinių pensijų priežiūros institucijų komiteto į Europos instituciją metai, taip pat pasiruošimo vykdyti naujas procedūras ir užduotis metai; ragina instituciją informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pašalinti šį trūkumą; ragina instituciją informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pagerinti panaudojimo lygius, nes žemas lėšų panaudojimo lygis rodo, jog esama sunkumų planuojant ir vykdant biudžetą;

                  24.

                  pažymi, kad institucija nurodo, jog tikėtina, kad nuo 2012 m. bus daroma daug reglamentų ir procedūrų vertimų į visas oficialias Sąjungos kalbas; taip pat pažymi, kad institucija sumažino, kai tai buvo įmanoma, posėdžių, visų pirma priežiūros tarybos ir administracinės valdybos posėdžių, organizavimo išlaidas ir kad šiuo požiūriu vadovautasi informavimo ir skelbimo išlaidų srityje (Europos draudimo ir profesinių pensijų priežiūros institucijų komiteto 2010 m. metinė ataskaita paskelbta tik jo oficialiame tinklalapyje siekiant dar labiau sumažinti išlaidas);

                  25.

                  pažymi, kad institucija nurodo, jog įsipareigojimų panaudojimo lygis pagal II antraštinę dalį buvo vidutinis, nes institucija norėjo rasti sritis, kuriose būtų galima sumažinti išlaidas, ir šiai idėjai buvo teikiama pirmenybė, nors biudžete turėta lėšų;

                  26.

                  remdamasis metinėmis finansinėmis ataskaitomis pripažįsta, jog ypač žemas įsipareigojimų panaudojimo lygis (11,73 %) pagal III antraštinę dalį („Veiklos išlaidos“); ragina instituciją informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pagerinti šį panaudojimo lygį, nes žemas lėšų panaudojimo lygis rodo, jog esama sunkumų planuojant ir vykdant biudžetą;

                  27.

                  pažymi, jog institucija nurodo, kad įsipareigojimų įvykdymo lygis pagal III antraštinę dalį buvo labai žemas, nes priimtas sprendimas nepradėti naudoti ar neperkelti svarbių sričių informacinių technologijų (IT) projektams skirtų lėšų nesant aiškaus strateginio priežiūros tarybos sprendimo; taip pat pažymi, kad 2011 m. spalio mėn. priežiūros taryba pavirtino institucijos duomenų specifikacijų ataskaitą, įskaitant galimybę keistis individualia informacija atsižvelgiant į nustatytus poreikius, ir įgaliojo Informacinių technologijų ir duomenų komitetą (ITDK) toliau plėtoti duomenų specifikacijų ataskaitą;

                  28.

                  remdamasis metinėmis finansinėmis ataskaitomis nurodo, kad ITDK turėjo pradėti viešųjų pirkimų procedūras ir IT sistemų diegimą 2012 m. vasario mėn.;

                  29.

                  nurodo, kad, remiantis institucijos metine atskaita (12), su įsipareigojimais susijusi suma sudarė 6 579 663 EUR, arba 62 % 2011 m. biudžeto, iš jos 6 276 158,59 EUR buvo sumokėti, o 303 504,79 EUR automatiškai perkelti į 2012 m.;

         Viešųjų pirkimų procedūros

                  30.

                  pažymi, kad Audito Rūmai nurodo, jog audituotos viešųjų pirkimų procedūros ne visiškai atitiko Finansinio reglamento nuostatas; ragina instituciją užtikrinti, kad visų naujų sutarčių skyrimas būtų vykdomas visapusiškai laikantis Sąjungos viešųjų pirkimų taisyklių;

                  31.

                  pažymi, kad 2012 m. birželio 1 d. institucija įdarbino viešųjų pirkimų pareigūną ir kad nustatyta viešųjų pirkimų eiga, personalui suteikta informacija ir surengti mokymai Sąjungos viešųjų pirkimų taisyklių klausimais, parengti su viešaisiais pirkimais susiję modeliai ir visi konkursai surengti laikantis atitinkamų Sąjungos viešųjų pirkimų taisyklių;

         Įdarbinimo procedūros

                  32.

                  pažymi, kad institucija pakeitė savo įdarbinimo procedūras pagal Audito Rūmų rekomendacijas; ragina instituciją informuoti biudžeto įvykdymą tvirtinančią instituciją apie visus tolesnius veiksmus, kurių ji imsis siekdama pagerinti įdarbinimo procedūras; mano, kad kai kurios Tarnybos nuostatų nuostatos gali reikšti didelę administracinę naštą; todėl skatina Komisiją sudaryti sąlygas tam tikram supaprastinimui pagal Tarnybos nuostatų 110 straipsnį, susijusį su agentūromis;

                  33.

                  remdamasis metinėmis finansinėmis ataskaitomis (13) atkreipia dėmesį į tai, kad 2011 m. institucijai buvo labai svarbūs steigiantis ir didinant personalą, kad galėtų tinkamai vykdyti naujas funkcijas ir užduotis; pažymi, kad 2012 m. gruodžio 31 d. institucijos personalą sudarė 46 laikinieji darbuotojai, šeši sutartininkai ir keturi deleguoti nacionaliniai ekspertai, taigi iš viso 56 darbuotojai;

                  34.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (14) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 104.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 331, 2010 12 15, p. 48.

         (5)  OL L 357, 2002 12 31, p. 72.

         (6)  OL L 331, 2010 12 15, p. 12, 62 straipsnio 1 dalis.

         (7)  2011 m. metinės finansinės ataskaitos, p. 36.

         (8)  2011 m. pranešimas dėl biudžeto, p. 2.

         (9)  2011 m. metinės finansinės ataskaitos, p. 31.

         (10)  SAGE – mažosioms ir vidutinėms įmonėms, organizacijoms ir institucijoms pritaikyta apskaitos sistema.

         (11)  Europos bankininkystės institucija (EBI), apskaitos sistemų patvirtinimas, 2012 m. lapkričio 19 d., įmonė Deloitte.

         (12)  2011 m. metinė ataskaita, p. 38.

         (13)  2011 m. metinės finansinės atskaitos, p. 47–48.

         (14)  Priimti tekstai, P7_TA(2013)0134 (žr. šio Oficialiojo leidinio p. 374).


title: Parlamento darbo tvarkos taisyklių, susijusių su Komisijos tvirtinimu, pakeitimas 2008 m. liepos 8 d. Europos Parlamento sprendimas dėl Parlamento darbo tvarkos taisyklių, susijusių su Komisijos tvirtinimu, pakeitimo (2007/2128(REG))

text:
3.12.2009

               LT

               Europos Sąjungos oficialusis leidinys

               CE 294/82

         2008 m. liepos 8 d., antradienisParlamento darbo tvarkos taisyklių, susijusių su Komisijos tvirtinimu, pakeitimas
   P6_TA(2008)0328
   2008 m. liepos 8 d. Europos Parlamento sprendimas dėl Parlamento darbo tvarkos taisyklių, susijusių su Komisijos tvirtinimu, pakeitimo (2007/2128(REG))
   2009/C 294 E/21

      Europos Parlamentas,
   atsižvelgdamas į pirmininko 2006 m. gruodžio 14 d. laišką,
   atsižvelgdamas į savo 2005 m. gruodžio 1 d. rezoliuciją dėl Europos Komisijos tvirtinimo gairių (1),
   atsižvelgdamas į Darbo tvarkos taisyklių 201 ir 202 straipsnius,
   atsižvelgdamas į Konstitucinių reikalų komiteto pranešimą (A6-0198/2008),

               1.

               nusprendė padaryti toliau pateiktus Darbo tvarkos taisyklių pakeitimus;

               2.

               pažymi, kad pakeitimai įsigalios pirmąją kitos mėnesinės sesijos dieną;

               3.

               paveda Pirmininkui šį sprendimą perduoti Tarybai ir Komisijai susipažinti.

               DABARTINIS TEKSTAS

               PAKEITIMAS

                  Pakeitimas 1

                  Parlamento darbo tvarkos taisyklės

                  99 straipsnio 2 dalis

                           2.

                           Komitetas pakviečia
                                 kandidatą
                               padaryti pareiškimą ir atsakyti į klausimus.

                           2.

                                 Atitinkamas
                               komitetas
                                 arba komitetai
                               pakviečia
                                 paskirtąjį Komisijos narį
                               padaryti pareiškimą ir atsakyti į klausimus.
                                 Klausymai rengiami taip, kad paskirtieji Komisijos nariai galėtų atskleisti Parlamentui visą reikalingą informaciją. Su klausymų rengimu susijusios nuostatos pateikiamos Darbo tvarkos taisyklių priede (2)

                              .

                  Pakeitimas 2

                  Parlamento darbo tvarkos taisyklės

                  99 straipsnio 6 dalis

                           6.

                           Komisijos kadencijos metu
                                 pasikeitus
                               jos
                                 sudėčiai
                               atitinkami Komisijos nariai kviečiami atvykti į komitetus, atsakingus už jų kompetencijos sritį.

                           6.

                           Komisijos kadencijos metu
                                 įvykus svarbiems su postais susijusiems pokyčiams, prireikus užpildyti atsiradusį laisvą postą ar skiriant naują Komisijos narį į ES įstojus naujai valstybei narei,
                               atitinkami Komisijos nariai
                                 pagal 2 dalį
                               kviečiami atvykti į komitetus, atsakingus už jų kompetencijos sritis.

                  Pakeitimas 3

                  Parlamento darbo tvarkos taisyklės

                  XVI b priedas (naujas)

                     XVIb PRIEDAS

                     Komisijos tvirtinimo gairės

                                 1.

                              Parlamentui balsuojant dėl pritarimo visai Komisijos sudėčiai, taikomi šie principai, kriterijai ir nuostatos:

                                             a)

                                             Vertinimo pagrindas

                                          Parlamentas įvertina paskirtuosius Komisijos narius, atsižvelgdamas į jų bendrą kompetenciją, įsipareigojimus Europai ir asmeninį nepriklausomumą. Jis vertina su atitinkamu postu susijusias žinias ir komunikacijos įgūdžius.

                                          Parlamentas ypatingai atsižvelgia į lyčių pusiausvyrą. Jis gali pareikšti nuomonę dėl išrinktojo pirmininko siūlomo pareigų pagal postus padalijimo.

                                          Parlamentas gali paprašyti bet kokios informacijos, kurios reikia siekiant priimti sprendimą dėl paskirtųjų Komisijos narių tinkamumo. Jis tikisi, kad bus atskleista visa su jų finansiniais interesais susijusi informacija.

                                             b)

                                             Klausymai

                                          Kiekvienas paskirtasis Komisijos narys kviečiamas dalyvauti atitinkamo komiteto arba komitetų posėdžiuose viename klausyme. Klausymai yra vieši.

                                          Klausymus bendrai organizuoja pirmininkų sueiga ir komitetų pirmininkų sueiga. Mišrių kompetencijų postų atveju suderinama, kad klausymams būtų paskirti tinkami komitetai. Yra trys galimybės:

                                                         (i)

                                                         jeigu paskirtojo Komisijos nario postas susijęs tik su vieno Parlamento komiteto kompetencijos sritimi, paskirtąjį Komisijos narį išklauso tik tas komitetas,

                                                         (ii)

                                                         jeigu paskirtojo Komisijos nario postas daugiau ar mažiau vienodai susijęs su kelių Parlamento komitetų kompetencijos sritimis, paskirtąjį Komisijos narį bendrai išklauso tie keli komitetai, ir

                                                         (iii)

                                                         jeigu paskirtojo Komisijos nario postas iš esmės susijęs su vieno komiteto kompetencijos sritimi ir tik nedideliu mastu su bent dar vieno Parlamento komiteto kompetencijos sritimi, paskirtąjį Komisijos narį išklauso pagrindinio atsakingo komiteto nariai, o kito komiteto ar kitų komitetų nariai kviečiami dalyvauti klausyme.

                                          Derinant šiuos dalykus, visapusiškai konsultuojamasi su išrinktuoju Komisijos pirmininku.

                                          Komitetai, likus pakankamai laiko iki klausymų pradžios, raštu pateikia klausimus paskirtiesiems Komisijos nariams. Vienas atsakingas komitetas raštu gali pateikti ne daugiau kaip penkis esminius klausimus.

                                          Klausymai vyksta tokiomis aplinkybėmis ir sąlygomis, kuriomis paskirtieji Komisijos nariai turi vienodą ir nešališkai suteikiamą galimybę prisistatyti ir išreikšti savo nuomonę.

                                          Paskirtieji Komisijos nariai pakviečiami padaryti ne ilgesnį kaip dvidešimties minučių įžanginį pranešimą žodžiu. Rengiant klausymus siekiama, kad užsimegztų pliuralistinis politinis paskirtųjų Komisijos narių ir Parlamento narių dialogas. Prieš klausymo pabaigą paskirtiesiems Komisijos nariams suteikiama galimybė padaryti glaustą baigiamąjį pranešimą.

                                             c)

                                             Įvertinimas

                                          Indeksuotas klausymų vaizdo įrašas pateikiamas visuomenei per 24 valandas.

                                          Pasibaigus klausymams, komitetai nedelsdami susirenka ir įvertina kiekvieną paskirtąjį Komisijos narį. Šie posėdžiai yra uždari. Komitetų prašoma pateikti savo nuomonę dėl to, ar paskirtieji Komisijos nariai turi tinkamą kvalifikaciją būti Komisijos nariais ir eiti tas ypatingas pareigas, į kurias jie paskirti. Jeigu komitetui nepavyksta pasiekti bendro sutarimo kuriuo nors iš šių dviejų punktų, komiteto pirmininkas kaip paskutinę priemonę kviečia slaptai balsuoti dėl abiejų sprendimų. Komitetų vertinimai paskelbiami ir pristatomi jungtiniame pirmininkų sueigos ir komitetų pirmininkų sueigos posėdyje, kuris yra uždaras. Pasikeitus nuomonėmis ir, jeigu nenusprendžiama prašyti daugiau informacijos, pirmininkų sueiga ir komitetų pirmininkų sueiga skelbia klausymų pabaigą.

                                          Išrinktasis Komisijos pirmininkas per Parlamento posėdį, į kurį pakviečiama visa Taryba, pristato visus paskirtuosius Komisijos narius ir jų programą. Po pristatymo vyksta diskusijos. Siekiant užbaigti diskusijas, bet kuri frakcija arba mažiausiai keturiasdešimt Parlamento narių gali pateikti pasiūlymą dėl rezoliucijos. Taikoma 103 straipsnio 3, 4 ir 5 dalys. Pasibaigus balsavimui dėl pasiūlymo dėl rezoliucijos, Parlamentas balsuoja, pritarti ar nepritarti išrinktojo Komisijos pirmininko ir paskirtųjų Komisijos narių kaip institucijos paskyrimui. Sprendimą Parlamentas priima remdamasis vardiniu būdu balsavusiųjų daugumos nuomone. Parlamentas gali balsavimą atidėti iki kito posėdžio.

                                 2.

                              Jeigu keičiasi Komisijos sudėtis arba įvyksta svarbių su postais susijusių pokyčių Komisijos kadencijos metu, taikomos šios nuostatos:

                                             a)

                                             kai reikia užpildyti dėl atsistatydinimo, dėl privalomo išėjimo į pensiją ar dėl mirties atsiradusią laisvą vietą, Parlamentas nedelsdamas kviečia paskirtąjį Komisijos narį dalyvauti klausyme tomis pačiomis sąlygomis, kokios nustatytos 1 dalyje;

                                             b)

                                             kai į ES įstoja nauja valstybė narė, Parlamentas kviečia paskirtąjį Komisijos narį dalyvauti klausyme tomis pačiomis sąlygomis, kokios nustatytos 1 dalyje;

                                             c)

                                             įvykus svarbiems su postais susijusiems pokyčiams, susiję Komisijos nariai, prieš užimdami savo naujas pareigas, yra kviečiami dalyvauti atitinkamų komitetų posėdžiuose.

                                 Nukrypstant nuo 1 dalies c punkto trečioje pastraipoje nustatytos procedūros, kai plenarinio posėdžio metu balsuojama tik dėl vieno Komisijos nario paskyrimo, balsuojama slaptai
                              .

      (1)  OL C 285 E, 2006 11 22, p. 137.

      (2)
         Žr. XVI b priedą.


title: 2014/718/ES: 2014 m. spalio 8 d. Tarybos sprendimas dėl Europos Sąjungos bei jos valstybių narių ir Filipinų Respublikos pagrindų susitarimo dėl partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu

text:
18.10.2014

               LT

               Europos Sąjungos oficialusis leidinys

               L 300/3

         TARYBOS SPRENDIMAS
   2014 m. spalio 8 d.
   dėl Europos Sąjungos bei jos valstybių narių ir Filipinų Respublikos pagrindų susitarimo dėl partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu

      (2014/718/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 5 dalimi,
   atsižvelgdama į Kroatijos Respublikos stojimo aktą, ypač į jo 6 straipsnio 2 dalį,
   atsižvelgdama į Europos Komisijos pasiūlymą,
   kadangi:

               (1)

               pagal Kroatijos Respublikos stojimo akto (toliau – Stojimo aktas) 6 straipsnio 2 dalį dėl Kroatijos Respublikos prisijungimo prie Europos Sąjungos bei jos valstybių narių ir Filipinų Respublikos pagrindų susitarimo dėl partnerystės ir bendradarbiavimo (toliau – Susitarimas) turi būti susitarta sudarant Susitarimo protokolą (toliau – Protokolas). Pagal Stojimo akto 6 straipsnio 2 dalį tokiam prisijungimui turi būti taikoma supaprastinta procedūra, pagal kurią Taryba, vieningai veikdama valstybių narių vardu, ir atitinkamos trečiosios šalys turi sudaryti protokolą;

               (2)

               2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis. Derybos su Filipinų Respublika sėkmingai užbaigtos 2014 m. sausio 16 d. parafavus Protokolą;

               (3)

               Protokolas turėtų būti pasirašytas Sąjungos ir jos valstybių narių vardu su sąlyga, kad jis bus sudarytas vėliau,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos ir jos valstybių narių vardu pasirašyti Europos Sąjungos bei jos valstybių narių ir Filipinų Respublikos pagrindų susitarimo dėl partnerystės ir bendradarbiavimo protokolą, kuriuo atsižvelgiama į Kroatijos Respublikos įstojimą į Europos Sąjungą, su sąlyga, kad Protokolas bus sudarytas.
   Protokolo tekstas bus paskelbtas kartu su sprendimu dėl jo sudarymo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos ir jos valstybių narių vardu pasirašyti Protokolą.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. spalio 8 d.

            Tarybos vardu

            Pirmininkas

         M. LUPI


title: 2012/54/ES: 2012 m. sausio 23 d. Tarybos sprendimas dėl pozicijos, kurios Europos Sąjunga turi laikytis EEE jungtiniame komitete dėl EEE susitarimo XIII priedo (Transportas) dalinio pakeitimo

text:
1.2.2012

               LT

               Europos Sąjungos oficialusis leidinys

               L 29/1

         TARYBOS SPRENDIMAS
   2012 m. sausio 23 d.
   dėl pozicijos, kurios Europos Sąjunga turi laikytis EEE jungtiniame komitete dėl EEE susitarimo XIII priedo (Transportas) dalinio pakeitimo
   (2012/54/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį ir 218 straipsnio 9 dalį,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimo (2) (toliau – EEE susitarimas) XIII priede išdėstytos specialios su transportu susijusios nuostatos ir priemonės;

               (2)

               į EEE susitarimą turėtų būti įtrauktas 2010 m. kovo 25 d. Komisijos reglamentas (ES) Nr. 255/2010, kuriuo nustatomos bendrosios oro eismo srautų valdymo taisyklės (3);

               (3)

               todėl EEE susitarimo XIII priedas turėtų būti atitinkamai iš dalies pakeistas;

               (4)

               pozicija, kurios Sąjunga turi laikytis EEE jungtiniame komitete, turėtų būti grindžiama prie šio sprendimo pridedamu EEE jungtinio komiteto sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjunga turi laikytis EEE jungtiniame komitete dėl pasiūlyto EEE susitarimo XIII priedo (Transportas) dalinio pakeitimo grindžiama prie šio sprendimo pridedamu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. sausio 23 d.

            Tarybos vardu

            Pirmininkė

         M. GJERSKOV

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  OL L 80, 2010 3 26, p. 10.

      PROJEKTAS
      EEE JUNGTINIO KOMITETO SPRENDIMAS Nr. …
      … m. … … d.
      kuriuo iš dalies keičiamas EEE susitarimo XIII priedas (Transportas)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą su pakeitimais, padarytais Europos ekonominės erdvės susitarimą patikslinančiu protokolu (toliau – Susitarimas), ypač į jo 98 straipsnį,
      kadangi:

                  (1)

                  Susitarimo XIII priedas paskutinį kartą buvo iš dalies pakeistas … m. … … d. EEE jungtinio komiteto sprendimu Nr. …/… (1);

                  (2)

                  į Susitarimą turėtų būti įtrauktas 2010 m. kovo 25 d. Komisijos reglamentas (ES) Nr. 255/2010, kuriuo nustatomos bendrosios oro eismo srautų valdymo taisyklės (2),

            PRIĖMĖ ŠĮ SPRENDIMĄ:
      1 straipsnis
      Po Susitarimo XIII priedo 66wh punkto (Komisijos reglamentas (EB) Nr. 262/2009) įterpiamas šis punktas:

                  „66wi.

                     32010 R 0255: 2010 m. kovo 25 d. Komisijos reglamentas (ES) Nr. 255/2010, kuriuo nustatomos bendrosios oro eismo srautų valdymo taisyklės (OL L 80, 2010 3 26, p. 10).
                  Reglamento nuostatos šio Susitarimo tikslais pritaikomos taip:
                  Šis reglamentas netaikomas Lichtenšteinui.“

            2 straipsnis

         Europos Sąjungos oficialiojo leidinio EEE priede skelbtinas Reglamento (ES) Nr. 255/2010 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja … m. … … d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (3).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje … .

               EEE jungtinio komiteto

               Pirmininkas

               EEE jungtinio komiteto sekretoriai

         (1)  OL L ….

         (2)  OL L 80, 2010 3 26, p. 10.

         (3)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2000 m. gruodžio 4 d. Tarybos sprendimas, iš dalies keičiantis Sprendimą 2000/24/EB, kad būtų galima sukurti Europos investicijų banko specialiąją veiklos programą, remiančią EB ir Turkijos muitų sąjungos įtvirtinimą ir sustiprinimą

text:
Svarbus teisinis pranešimas

|

32000D0788

Oficialusis leidinys L 314 , 14/12/2000 p. 0027 - 0028

		Tarybos sprendimas2000 m. gruodžio 4 d.iš dalies keičiantis Sprendimą 2000/24/EB, kad būtų galima sukurti Europos investicijų banko specialiąją veiklos programą, remiančią EB ir Turkijos muitų sąjungos įtvirtinimą ir sustiprinimą(2000/788/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 308 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi:(1) 1963 m. gruodžio 23 d. Taryba priėmė Sprendimą 64/732/EEB dėl EEB ir Turkijos Asociacijos sutarties sudarymo [2]. Nuo 1973 m. sausio 1 d. įsigaliojęs ir šios Asociacijos sutarties [3] priede pateiktas papildomas protokolas nustatė palaipsnio muitų sąjungos sukūrimo per 22 metų laikotarpį sąlygas, susitarimus ir grafiką.(2) 1997 m. gruodžio 12 ir 13 d. Europos Vadovų Taryba Liuksemburge paragino paruošti strategiją, kad būtų galima parengti Turkiją narystei priartinant ją prie Europos Sąjungos visose srityse. 1998 m. kovo 4 d. Komisija pateikė Tarybai pranešimą "Europos strategija Turkijai", paskelbusį veiklos programą, skirtą įtvirtinti ir suteikti daugiau reikšmės muitų sąjungai ir pradėti bendradarbiavimą kitose srityse, kurios yra svarbios toliau plėtojant santykius su Turkija.(3) 1998 m. birželio 15 ir 16 d. Europos Vadovų Taryba Kardife palankiai priėmė Europos strategiją Turkijai, kaip Europos Sąjungos ir Turkijos santykių tvirtos ir pažangios plėtros programą. Prisimindama būtinybę teikti finansinę paramą Europos strategijai, Europos Taryba pabrėžė Komisijos ketinimą apgalvoti strategijos įgyvendinimo paramos būdus ir priemones, ir pateikti su tuo susijusius atitinkamus pasiūlymus.(4) 1999 m. gruodžio 10 ir 11 d. Europos Vadovų Taryba Helsinkyje nusprendė, kad Turkija yra šalis kandidatė, turinti įstoti į Europos Sąjungą pagal tokius pačius kriterijus, kurie taikomi kitoms šalims kandidatėms.(5) Pagal Europos strategiją Turkijai ir naują Turkijos, kaip šalies kandidatės, statusą po Helsinkio tarybos, šis sprendimas turėtų nustatyti specialią EIB veiklos programą, remiančią Europos Bendrijos ir Turkijos muitų sąjungos įtvirtinimą ir sustiprinimą. Ji turėtų pagreitinti pažangą srityse, kurioms vis dar reikia dėmesio įgyvendinant ir veiksmingai taikant tam tikrus muitų sąjungai svarbius teisės aktus, nustatytus reguliariose Komisijos ataskaitose dėl Turkijos pažangos siekiant narystės, ir Europos strategijos Turkijai nustatytose atitinkamose srityse.(6) Šis sprendimas, kartu su numatoma Turkijos galimybe dalyvauti EIB Pasirengimo stojimui programoje, visiškai įvykdo Sąjungos įsipareigojimą teikti Turkijoje specialias EIB paskolas, susijusias su muitų sąjunga.(7) EIB dalyvavimas pagal šį sprendimą turėtų neprieštarauti kitiems EIB susitarimams Turkijoje ir remti investicijas, padedančias kurti Turkijos pramonės, ypač mažų ir vidutinių įmonių sektoriaus, konkurencingumą; investicijas į infrastrukūrą transporto, energetikos ir telekomo sektoriuose, padedančiose gerinti ES ir Turkijos infrastruktūros ryšius, investicijas, remiančias tiesiogines Bendrijos įmonių investicijas Turkijoje; ir jei finansavimas EIB paskolomis yra tinkama priemonė, investicijas į techninius įrengimus, palengvinančias muitų sąjungos veikimą.(8) Sprendimas 2000/24/EB [4] suteikia Europos investicijų bankui nuostolių dėl paskolų projektams ne Bendrijoje (Vidurio ir Rytų Europoje, Viduržemio šalyse, Lotynų Amerikoje ir Azijoje, ir Pietų Afrikos Respublikoje) garantiją.(9) Minėtas sprendimas suteikia teisę naudotis Reglamentu (EB, Euratomas) Nr. 2728/94 [5] sukurtu Veiklos užsienyje garantiniu fondu.(10) Bendrijos garantija, garantuojanti bendrą EIB skolinimo užsienyje įsipareigojimą, nustatytą Sprendime 2000/24/EB, turėtų būti taikoma ir specialiai EIB veiklos programai, remiančiai Europos Bendrijos ir Turkijos muitų sąjungos įtvirtinimą ir sustiprinimą. Todėl minėtas sprendimas turėtų būti atitinkamai pakeistas.(11) Šio sprendimo nuostatos yra susiję su pagarba demokratiniams principams, teisinei valstybei, žmogaus teisėms ir pagrindinėms laisvėms, ir pagarba tarptautinei teisei, remiančioms Europos Bendrijos ir jos valstybių narių politikas. Bendrija skiria didelį dėmesį tam, kad Turkija pagerintų ir paskatintų savo demokratinę veiklą bei pagarbą pagrindinėms žmogaus teisėms, ir daugiau įtrauktų į šį procesą pilietinę visuomenę.(12) Šiam sprendimui priimti Sutartis nenumato kito pagrindo nei numatytas 308 straipsnyje,NUSPRENDĖ:1 straipsnisSprendimo 2000/24/EB 1 straipsnio 1 dalies antros pastraipos antras sakinys iš dalies keičiamas taip:a) įžanginėje dalyje "18660 mln. eurų" pakeičiama į "19110 mln. eurų";b) po ketvirtos įtraukos pridedama tokia įtrauka:"— Specialioji EIB veiklos programa, remianti EB ir Turkijos muitų sąjungos įtvirtinimą ir sustiprinimą:450 mln. eurų,".2 straipsnisŠis sprendimas įsigalioja jo paskelbimo Europos Bendrijų oficialiajame leidinyje dieną.Priimta Briuselyje, 2000 m. gruodžio 4 d.Tarybos varduPirmininkasH. Védrine[1] 2000 m. lapkričio 15 d. pareikšta nuomonė (dar nepaskelbta Oficialiajame leidinyje).[2] OL 217, 1964 12 29, p. 3685/64.[3] OL L 293, 1972 12 29, p. 4.[4] OL L 9, 2000 1 13, p. 24. Sprendimas su pakeitimais, padarytais Sprendimu 2000/688/EB (OL L 285, 2000 11 7, p. 20).[5] OL L 293, 1994 11 12, p. 1. Reglamentas su pakeitimais, padarytais Reglamentu (EB, Euratomas) Nr. 1149/1999 (OL L 139, 1999 6 2, p. 1).--------------------------------------------------


title: 2017 m. balandžio 27 d. Europos Parlamento sprendimas (ES) 2017/1687 dėl Europos jūrų saugumo agentūros 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/262

         EUROPOS PARLAMENTO SPRENDIMAS (ES) 2017/1687
   2017 m. balandžio 27 d.
   dėl Europos jūrų saugumo agentūros 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos jūrų saugumo agentūros 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos jūrų saugumo agentūros 2015 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Agentūra įvykdė 2015 finansinių metų biudžetą (05873/2017 – C8-0058/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2002 m. birželio 27 d. Europos Parlamento ir Tarybos reglamentą (EB) Nr. 1406/2002, įsteigiantį Europos jūrų saugumo agentūrą (4), ypač į jo 19 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A8-0130/2017),

               1.

               patvirtina Europos jūrų saugumo agentūros vykdomajam direktoriui, kad Agentūros 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos jūrų saugumo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 133.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 208, 2002 8 5, p. 1.

      (5)  OL L 328, 2013 12 7, p. 42.